कार्यक्रममा वन तथा वातावरणमन्त्री शक्तिबहादुर बस्नेतले अव्यवस्थित बसोबास र बढ्दो शहरीकरणका कारण समाजमा वातावरणीय पक्षको संरक्षण गर्न चुनौती थपिएको बताउँदै मलमूत्रीय फोहरलाई समुचितरुपमा व्यवस्थापन गर्न सकेमा नदी तथा वातावरण संरक्षणमा योगदान पुग्ने बताए । उनले यस किसिमको परियोजनालाई सफल बनाउन आवश्यक नीति, निर्माणमा सहयोग गर्ने प्रतिबद्धता व्यक्त गर्दै स्थानीय तहका सरकारले विज्ञ तथा सरोकारवाला पक्षसँग समन्वय गर्नुपर्नेमा जोड दिए ।
